ปอท.เรียกสนธิญาสอบเพิ่ม ปมแหม่มโพธิ์ดำโพสต์ กักตุนหน้ากาก
ตำรวจ ปอท.เรียก สนธิญา อดีตผู้สมัคร พปชร. สอบเพิ่มกรณีแจ้งความปม แหม่มโพธิ์ดำ โพสต์ ผู้ช่วย รมต.กักตุนหน้ากาก 200 ล้านชิ้น พร้อมร้องให้จนท.ตามเจ้าของเพจมาให้การ ยันอยากทราบลงข้อมูลมีเจตนาบริสุทธิ์หรือไม่ เพราะเป็นเรื่องความถูกต้องเมื่อเวลา 12.00 น. วันที่ 13 เม.ย. ที่ บก.ปอท. นายสนธิญา สวัสดี อดีตสมาชิกพรรคพลังประชารัฐ เข้าให้ข้อมูลเพิ่มเติมต่อ ปอท.กรณีที่เคยได้เข้าร้องเจ้าหน้าที่เพื่อขอให้ตรวจสอบเพจ แหม่มโพธิ์ดำ หลังโพสต์เรื่อง นายศรสุวีร์ ภู่รวีรัศวัชรี ที่อ้างตัวว่ารู้จักผู้ติดตามรัฐมนตรีช่วยว่าการกระทรวงหนึ่ง ที่มีหน้ากากอนามัยกว่า 200 ล้านชิ้นว่า วันนี้เดินทางมาพบ พ.ต.ท.กฤช เสนีย์วงศ์ ณ อยุธยา รอง ผกก.(สอบสวน) กก.3 บก.ปอท.เพื่อให้ข้อมูลเพิ่มเติมต่อ ปอท. ซึ่งวันนี้ตอบข้อซักถามบางส่วน และจะเข้ามาให้ข้อมูลอีกครั้งในวันพุธที่ 15 เม.ย.นี้ เพื่อเรียกร้องให้เจ้าของเพจ แหม่มโพธิ์ดำ เข้ามาให้การกับตำรวจ แต่ปัญหาอยู่ที่ว่าจะหาตัวเจ้าของเพจเจอหรือไม่ และเมื่อเจ้าหน้าที่ตำรวจเรียกแล้วจะมาหรือเปล่า ซึ่งตนอยากให้มาโดยอาจจะเจอกันที่อื่นนอกเหนือจากที่กองบังคับการ ปอท.ก็ได้ โดยตนอยากรู้ว่าที่โพสต์ข้อมูลลงไปมีเจตนาเพื่ออะไร ถ้ามีเจตนาที่บริสุทธิ์ก็ไม่มีปัญหาอะไรก็จบไปอย่าลืมว่าแหม่มโพธิ์ดำเขาทำเรื่องเกี่ยวกับการเรียกร้องความเป็นธรรม เขานำข้อมูลให้คนอื่นเพื่อที่จะให้เป็นไปตามกฎหมาย แต่เมื่อไหร่ที่กฎหมายเรียกตัวเขาก็ต้องมา มิเช่นนั้นจะเชื่อถือได้อย่างไร คนที่เรียกร้องความเป็นธรรม คนที่เดินให้คนอื่นเข้าไปสู่สังคมกฎหมาย แล้วพอเจ้าหน้าที่เรียกตัวเองให้มาดันไม่มา ดังนั้นจึงต้องทำตามกฎหมายจะผิดจะถูกขึ้นอยู่กับเจตนา นายสนธิญากล่าวนายสนธิญา กล่าวด้วยว่า ตนไม่มีเจตนากระชากหน้ากาก แต่เพราะประเทศไทยเดือดร้อนเนื่องจากหน้ากากอนามัยขาดแคลน ดังนั้นตนจึงอยากรู้ว่าที่โพสต์ข้อมูลหน้ากากอนามัยกว่า 200 ล้านชิ้นไปมีการขายกันจริงหรือไม่ ขณะนี้ข้อมูลได้ปรากฏชัดอย่างที่นายจุรินทร์ ลักษณวิศิษฏ์ รมว.พาณิชย์ ได้ออกมาระบุว่า 200 ล้านชิ้น คือ อุปกรณ์ที่สามารถจะผลิตได้ อีกเรื่องคือแล้วข้อมูลที่ได้ลงผิดหรือไม่เพราะข้อมูลมีการโพสต์ซ้ำ เป็นเรื่องของความถูกต้องและกฎหมายที่จะต้องปฏิบัติ การโพสต์เรื่องอะไรก็ตามก็ช่วยกรองด้วย เพราะถ้าผิดแล้วจะไม่สามารถแก้ตัวอะไรได้.
ตำรวจ ปอท.เรียก สนธิญา อดีตผู้สมัครพปชร. สอบเพิ่มกรณีแจ้งความปม แหม่มโพธิ์ดำ โพสต์ ผู้ช่วย รมต.กักตุนหน้ากาก 200 ล้านชิ้น พร้อมร้องให้ จนท.ตามเจ้าของเพจมาให้การ ยันอยากทราบลงข้อมูลมีเจตนา
กักตุนหน้ากาก,ตุนหน้ากากอนามัย,แหม่มโพธิ์ดำ,หน้ากาก200ล้านชิ้น,ปอท.,สนธิญา สวัสดี,ข่าวทั่วไป